Suchý kašeľ
Dobrý deň dcéra má veľmi suchý a dráždivý kašeľ hlavne v noci a chcem sa spýtať ci jej môžem dávať aj stoptussin kvapky a aj tussirex pastilky na kašeľ alebo musí brať iba 1 ďakujem.
Dobrý deň.
Ďakujeme za Vašu otázku.
Liek Stoptussin obsahuje butamirát a guajfenezín, vďaka čomu sa používa na tlmenie suchého, ťažko utíšiteľného kašľa a súčasne napomáha vykašliavaniu hlienov. Pastilky Tussirex obsahujú výtažok ibišu lekárskeho a med, vďaka čomu sú určené na použitie pri všetkých druhoch kašľa spojených s prechladnutím. Ibiš lekársky vďaka obsahu polysacharidov upokojuje zapálenú sliznicu hltana, podporuje hydratáciu horných dýchacích ciest a riedenie hlenu. Slizové látky ibišu vytvárajú ochranný film pred cudzími časticami, zmierňujú pocit dráždenia v krku. Ich súčasné užívanie s liekom Stoptussin je možné.
Prajem pekný zvyšok dňa.
S pozdravom
Mgr. Barbora BIčanovská